Abapingushi
19 Nomba mu nshiku shilya tamwali imfumu mu Israele.+ Kabili umwina Lebi umo ali umulebeshi mu ncende yali ukwalepesha iya mu calo ca mpili ica kwa Efraimu.+ Awe uyu muntu umuya inshiku aupile kanakashi+ uwa ku Betelehemu+ mu calo ca Yuda. 2 Awe kanakashi wakwe atendeke ukucita ubulalelale.+ Asukile uyu umwanakashi afuma kuli ena no kuya ku ng’anda ya kwa wishi mu Betelehemu mu Yuda kabili aikele kulya imyeshi ine iituntulu. 3 E lyo umulume wakwe aimine no kumukonkela ukuti alande nankwe amashiwi ayasuma pa kuti amubweshe; kabili ali no mubomfi+ wakwe ne mpunda ishilume shibili. E ico uyu mwanakashi amwingishe mu ng’anda ya kwa wishi. Ilyo wishi wa mukashana amumwene, apo pene alisekelele pa kumumona. 4 Awe shifyala, wishi wa mukashana, alimutekele, ica kuti aikele nankwe inshiku shitatu; kabili balelya no kunwa, na o alesendama kulya kwine ubushiku.+
5 Nomba pa bushiku bwalenga shine, ilyo baimine ulucelo nga pe, aliimine nomba ukuti aleya, lelo wishi wa mukashana atile kuli shifyala: “Tala ulye umukate+ unono, ukwate amaka e lyo pa numa kuti mwaya.” 6 Awe balikele, kabili bonse babili batendeke ukulya no kunwa; e lyo wishi wa mukashana atile kuli uyu muntu: “Wiya, usendame kuno ubushiku,+ kabili leka umutima obe usansamuke.”+ 7 Ilyo uyu muntu aimine ukuti aleya, shifyala alemupapaata, ica kuti asendeme kulya kwine na kabili.+
8 Ilyo aimine ulucelocelo ubushiku bwalenga shisano ukuti aleya, wishi wa mukashana atile: “Senda ifya kulya ifya kumupeela amaka.”+ Kabili baleshingashinga mpaka na kasuba kayaluka. Kabili bonse babili balelya. 9 Umwaume+ nomba alimine ukuti aleya, pamo na kanakashi+ wakwe no mubomfi+ wakwe; lelo shifyala, wishi wa mukashana, atile: “Mona, nomba! Akasuba kaya kalewa. Sendama kuno.+ Akasuba nomba kalawa. Sendama kuno ubushiku, kabili leka umutima obe usansamuke.+ Kabili mailo mukema ulucelo no kutendeka ulwendo lwenu, e lyo ukaye kwi tenti lyobe.” 10 Awe, uyu mwaume tasumine ukusendama kulya, lelo aliimine no kutendeka ulwendo no kufika apalungatana na Yebusi,+ e kuti, Yerusalemu;+ kabili ali ne mpunda ishilume shibili ishakwete ne fya kwikalapo, na kanakashi wakwe no mubomfi wakwe.
11 Ilyo bali mupepi na ku Yebusi, ninshi bwaya buleila,+ umubomfi atile kuli shikulu wakwe: “Iseni twalukile kuli uyu musumba wa bena Yebusi+ e ko tuyesendama.” 12 Lelo shikulu wakwe amwebele ati: “Twiyalukila ku musumba wa bambi bambi+ abashaba pa bana ba kwa Israele; lelo tufwile ukwenda ukufika ku Gibea.”+ 13 Kabili aebele umubomfi wakwe ukuti: “Isa uleke tufike pa musumba umo, umusumba wa Gibea nelyo uwa Rama,+ kabili kulya e ko twalasendama.” 14 E ico balipitile no kutwalilila ulwendo lwabo, kabili akasuba kabawilile mupepi na ku Gibea, umusumba uwaba mu Benjamini.
15 Awe e ko bayalukile pa kuti basendame mu Gibea. Kabili balingile no kwikala mu lubansa lwa musumba, kabili takwali uwabasendele ku ng’anda pa kuti basendame.+ 16 Awe, moneni! umuntu umukote alefuma mu kubomba mwi bala icungulo,+ kabili uyu muntu ali wa ku calo ca mpili ica kwa Efraimu,+ kabili aleikala mu Gibea; lelo abaume ba muli iyi ncende bali bena Benjamini.+ 17 Ilyo ainwine amenso amwene umwaume, umulendo, mu lubansa lwa mu musumba. E ico uyu mukote amwipwishe ati: “Ni kwi uleya, kabili ni kwi wafuma?”+ 18 Na o ayaswike ati: “Tulepita fye ukufuma ku Betelehemu mu calo ca Yuda ukuya ku ncende shaba ukwalepesha isha mu calo ca mpili ica kwa Efraimu.+ E ko nafumine, lelo naile ku Betelehemu mu Yuda;+ kabili ni ku ng’anda yandi ndebwelela, lelo takuli uunsendele ku ng’anda yakwe.+ 19 Kabili natukwata impimbili ne fya kulya+ fya mpunda shesu, kabili ine no musha wenu umwanakashi+ no mubomfi+ uuli no musha wenu natukwata umukate+ no mwangashi. Tapali ico tushikwete.” 20 Lelo, umukote atile: “Shi naube no mutende!+ Leka nkupeele conse ico ushikwete.+ Lelo wisendama mu lubansa.” 21 E lyo amwingishe mu ng’anda+ no kupoosela impunda+ icani. Kabili basambile amakasa+ yabo no kutendeka ukulya no kunwa.
22 Ilyo balesansamusha imitima yabo,+ moneni! abaume ba mu musumba, ifinangwa fye,+ bashingulwike ing’anda,+ balesunkana no kupuma ku ciibi; kabili baleti ku mukote, umwine wa ng’anda: “Fumya umwaume uwishile mu ng’anda yobe, pa kuti tulaale nankwe.”+ 23 E lyo umwine wa ng’anda afumiine kuli bena no kubeba ati:+ “Iyo, bamunyinane,+ mwicita icabipa, pantu uyu mwaume eshile mu ng’anda yandi. Mwicita ici cintu ca museebanya.+ 24 Moneni, pali umwana wandi umukashana nacisungu na kanakashi wa uyu mwaume. Shi lekeni mbafumishe pa nse na imwe mulaale na bo+ no kucita ifyo mulefwaya kuli bena. Lelo kuli uyu mwaume mwicita ici cintu ca museebanya, ica buwelewele.”
25 Awe abaume tabafwaile ukukutika ku fyo alesosa. E ico umuntu abuulile kanakashi+ wakwe no kumufumisha pa nse kuli bena; kabili batendeke ukuulungana nankwe,+ no kumucenda+ ubushiku bonse mpaka ulucelo, e lyo bamulekele aya ku macaca. 26 Kabili kanakashi aishile ilyo kwaleyaluka ulucelo, no kuwila pa mwinshi wa ng’anda ya ulya mukote umwali shikulu wakwe,+—mpaka bwaca. 27 Pa numa shikulu wakwe aliimine ulucelo no kwisula iciibi ca ng’anda no kufuma ukuti atendeke ulwendo lwakwe, kabili moneni! umwanakashi, kanakashi+ wakwe, nawa pa mwinshi wa ng’anda ninshi na maboko yakwe yali pa mwinshi! 28 E ico amwebele ati: “Ima, natuleya.” Lelo taleyasuka.+ E lyo amubuulile no kumubika pa mpunda kabili aliimine no kuya ku mwakwe.+
29 E lyo aingile mu ng’anda yakwe no kubuula umwele no kwikata kanakashi wakwe no kumuputaula cilundwa cilundwa mu fiputulwa ikumi na fibili (12)+ no kufituma mu fitungu fyonse ifya mu Israele.+ 30 Nomba onse uwamona aleti: “Ica musango yu tacabala acicitika nelyo ukumoneka ukufuma pa bushiku abana ba kwa Israele bafumine mu Egupti ukufika na lelo. Tontonkanyeni pali ici, mupandane amano+ no kulandapo.”
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn